**Victimæ paschali**

Victimæ paschali

laudes immolent Christiani.

*Agnus redemit oves:*

*Christus innocens Patri*

*reconciliavit peccatores.*

*Mors et Vita duello conflixere mirando:*

*Dux Vitæ mortuus,*

*regnat vivus.*

Dic nobis, Maria, quid vidisti in via?

Sepulcrum Christi viventis,

et gloriam vidi resurgentis,

angelicos testes, sudarium et vestes.

Surrexit Christus

spes mea: præcedet suos

in Galilaeam.

Scimus Christum

surrexisse a mortuis vere:

Tu nobis, victor Rex,

miserere.

Amen. Alleluia.